**Name: Prince Kean Ej O. Calugas**

**Grade & Section: 8 - DAPDAP**

Kung ako’y nabubuhay sa panahon ng Renaissance, ako’y magiging isang makata na tagapagmulat ng kamalayan, isang tinig ng tao sa gitna ng pag-usbong ng sining, agham, at pilosopiya. Ang aking layunin ay ang pagsasakatawan ng damdamin, adhikain, at kaisipan ng mga tao sa aking panahon. Ako ang magiging tulay sa pagitan ng mga salinlahi, upang maipadama na ang sining at panitikan ay hindi lamang palamuti, kundi salamin ng kaluluwa ng isang lipunan.

**“Ako’y Makata ng Pagbabago”**

Sa piling ng liwanag, galing sa dilim,  
Ako’y tinig ng mga pusong alipin,  
Sa mata ng hari, sa dangal ng maharlika,  
Pintig ng dukha ang sa tula’y nagtatala.

Ang langit ng sining ay aking sisilayan,  
Mga bituin nito’y hihimlay sa bayan,  
Ang agham at pilosopiya’y yayakapin,  
Upang bukas, lahat ay magigising.

Ako ang makatang tagapagsalaysay,  
Ng kwento ng pag-ibig, ng kapayapaan,  
Ng sigaw ng tao’t adhikain,  
Sa panahong may tanikala ng dilim.

Halika, kabayan, tayo’y magtipon,  
Sa sining at salita’y ating hugutin,  
Ang daigdig na bagong lulutuhin,  
Sa diwa ng Renaissance na ating gigisingin.